ตุอีล

ตุอีล () หรือที่คนไทยบางคนเรียกว่า ขนมเบื้องฝรั่งเศส เป็นคุกกี้หรือเวเฟอร์ชนิดหนึ่ง มีลักษณะบางกรอบ มีรสหวานหรือรสกลมกล่อม และทำจากแป้งหรือเนยแข็งBiró, Marcel, and Shannon Kring. Biró: European-Inspired Cuisine. Gibbs Smith, 2005. 114. Print. คำว่า ตุอีล ในภาษาฝรั่งเศสแปลว่า "กระเบื้อง" สื่อถึงรูปทรงของกระเบื้องลอนมุงหลังคาซึ่งขนมชนิดนี้ควรจะมีลักษณะคล้ายกันเมื่อทำเสร็จBoulud, Daniel, and Dorie Greenspan. Daniel Boulud's Café Boulud cookbook: French-American recipes for the home cook. Scribner, 1999. 165. Print. โดยทั่วไปมักใช้ตุอีลเป็นเครื่องตกแต่งขนมหวาน เช่น ปันนาค็อตตา หรือใช้เป็นถ้วยไอศกรีมหรือซอร์เบที่กินได้W., Carol, Erik Tieze, and Glenn Humphry. Creating Chefs: A Journey Through Culinary School with Recipes and Lessons. Lyons Press, 2005. 228. Print.

 การเตรียม 
ตุอีลเป็นคุกกี้บาง ๆ ซึ่งตั้งชื่อตาม ตุอีล หรือกระเบื้องที่ใช้มุงหลังคาบ้านตามชนบทของประเทศฝรั่งเศสโดยเฉพาะในภูมิภาคพรอว็องส์Greenspan, Dorie, and Alan Richardson. Baking: From My Home to Yours. Houghton Mifflin Harcourt, 2006. 173. Print. ส่วนผสมของตุอีลแบบดั้งเดิมจะประกอบด้วยแป้ง น้ำตาล และเนยละลาย ตีเข้าด้วยกัน ทำเป็นแผ่นกลมบาง โรยแอลมอนด์แล้วนำไปอบ ทั้งนี้ต้องดัดตุอีลให้โค้งขณะที่ยังร้อนอยู่หลังจากอบเสร็จ ไม่เช่นนั้นจะแตกหรือหักLuchetti, Emily, and Sheri Giblin. Classic Stars Desserts: Favorite Recipes by Emily Luchetti. Chronicle Books Llc, 2007. 129. Print. และเพื่อให้ได้รูปทรงที่โค้งจึงมักจะดัดตุอีลบนพื้นผิวโค้ง เช่น ขวดไวน์ ไม้นวดแป้ง เป็นต้นMcCarty, Michael, Judith Choate, Liz Smith, and Steve Pool. Welcome to Michael's: Great Food, Great People, Great Party!. Little Brown & Co, 2007. Print. ในฝรั่งเศสมีแผ่นพิมพ์สำหรับดัดตุอีลขายด้วย อย่างไรก็ตาม อาจทิ้งไว้เป็นทรงแบนเรียบธรรมดาเหมือนขนมลิ้นแมวก็ได้

 ระเบียงภาพ 

 อ้างอิง 

 แหล่งข้อมูลอื่น 

หมวดหมู่:ของหวานฝรั่งเศส
หมวดหมู่:คุกกี้